EkBass/fiwiki-20250220-pages-articles huggingface dataset:
Shumagininsaaret

Shumagininsaaret () on 20 saaren muodostama ryhmä Alaskan mantereen eteläpuolella. Suurimmat saaret ovat Unga Island, Popof Island ja Nagai Island. Alueella asuu muun muassa aleutteja. Suurimmassa kaupungissa Sand Pointissa on vajaa 900 asukasta. Saaret on nimetty Vitus Beringin vuoden 1741 retkikunnan mukana olleen ja sillä keripukkiin kuolleen merimiehen Nikita Šumaginin mukaan. Luokka:Alaskan saaret
Skandinavismi

Skandinavismi on 1800-luvulla syntynyt ajatus kaikkien skandinaavien yhtymisestä yhden ja saman valtion alaisuuteen. Ajatus syntyi ja vaikutti erityisesti akateemisissa piireissä.Skandinavismi, Tietosanakirja. Osa 8, palsta 1471. Tietosanakirja-osakeyhtiö 1917 Tanskan, Ruotsin ja Norjan samankaltaisen kulttuuriperinnön ja kielen sekä yhteisen historian ajateltiin mahdollistavan niiden yhdistymisen. Esimerkiksi Kalmarin unionin aikoihin 1300- ja 1400-luvuilla Skandinavian mailla oli ollut yhteinen hallitsija. Poliittinen skandinavismi romahti 1864 käytyyn Tanskan–Preussin sotaan Ruotsin kieltäydyttyä auttamasta Tanskaa muuten kuin vapaaehtoisjoukoilla. Skandinavismin perinne on säilynyt pohjoismaisen kulttuuriyhteistyön muodossa. Aiemmin 1700-luvun lopulla vaikutti kirjallisissa piireissä skandinavismi, jonka aikana perustettiin kaksi lyhytaikaista aikakauskirjaa. ==Lähteet== == Katso myös == * Heimoaate * Pangermanismi * Panslavismi * Suur-Suomi * Gustaf Lorentz Sommelius == Aiheesta muualla == Luokka:Pan-liikkeet Luokka:Pohjoismaat Luokka:Politiikan teoriat
Manitobajärvi

Manitobajärvi () on laaja, pinta-alaltaan 4 624 km² järvi Pohjois-Amerikan keskiosissa, Manitoban provinssissa Kanadassa. Järvi sijaitsee noin 75 kilometriä luoteeseen provinssin pääkaupungista Winnipegistä. Epäsäännöllisen muotoinen, noin 200 kilometriä pitkä ja noin 45 kilometriä leveä järvi on pienin kolmesta suuresta Manitoban järvestä; toiset kaksi ovat Winnipegjärvi ja Winnipegosisjärvi. Järvet ovat muodostuneet esihistoriallisen Agassiz- jääjärven vetäytyessä. Manitobajärvessä sijaitsee suuri saari, jossa on järvi: tässä järvessä on myös saaria. Manitobajärveen laskevat Winnipegosisjärven lisäksi Waterhenjoki, ja järvi laskee koilliseen Winnipegjärveen Dauphinjoen kautta: täten Manitobajärvi on osa Nelsonjoen valuma-aluetta. Järven eteläisin kärki sijaitsee 24 kilometriä pohjoiseen Portage la Prairien kaupungista. Eteläinen ranta on suoaluetta, joka tunnetaan nimellä Delta Marsh; se on Pohjois-Amerikan suurimpia vesijättösoita. Alue on tärkeä muuttolintujen levähdysalue. Järvi oli aiemmin tärkeä kaupalliselle kalastukselle, mutta nykyään siellä kalastetaan ammattimaisesti vain talvisin. Järven rannalla sijaitseviin asutuskeskuksiin kuuluvat muun muassa Fairford, Steep Rock, St. Laurent ja Amaranth. == Historia == Assiniboine-intiaanien asuttaman järven teki eurooppalaisille tunnetuksi ranskalainen turkiskauppias Pierre La Vérendrye vuonna 1738, joka antoi järvelle nimeksi Lac des Prairies (Preerian järvi). Myöhemmin järvi toimi osana Hudson's Bay Companyn turkiskauppareittejä. Järven nimi on perua cree-intiaanien antamasta nimestä manitou-wapow tai ojibwa-intiaanien käyttämästä muodosta manitou-bah, jotka molemmat tarkoittavat Suuren Hengen, Manitoun, salmea. Tällä intiaanit tarkoittivat kapeaa salmea järven keskiosassa, nykyisissä kartoissa paikan nimi on The Narrows. Useiden vuosien ajan on väitetty, että järvessä asustaa samanlainen järvihirviö kuin Loch Nessin hirviö tai Ogopogo. Hirviön nimeksi onkin annettu Manipogo. == Asutuskeskuksia järven rannalla == :Crane River, Delta, Guynemer, Kinosota, Meadow Portage, Oak Point, Reykjavik, St. Ambroise, St. Laurent, Steep Rock, Toutes Aides, Wapah ==Lähteet== == Aiheesta muualla == * Pilkkikalastusta Manitobajärvellä St. Laurentin Metis-intiaanien kanssa Luokka:Manitoban järvet Luokka:Nelsonjoen vesistö
Manipogo

Manipogo on väitetty järvihirviö, joka huhupuheiden mukaan elää Kanadassa, Manitoban Manitobajärvessä. Hirviötä on kuvattu suurikokoiseksi ja mustaksi käärmeeksi tai ankeriaaksi, ja sillä kerrotaan olevan selässään yhdestä kuuteen kyttyrää tai kohoumaa. Hirviöhavaintoja tästä merikäärmeen kaltaisesta olennosta on tehty karkeasti arvioiden vuodesta 1900 lähtien. Elokuussa 1962 kaksi kalastajaa sai otettua siitä valokuvan. Kuvassa olion vartalo on osittain taipunut kaarelle ylöspäin. Kalastajien kertoman mukaan sen pituus oli vähintään 3,5 metriä. == Katso myös == * Ogopogo == Lähteet == == Aiheesta muualla == * Unknownexplorers.com - Manipogo * Search for Manipogo * British Columbia Scientific Cryptozoology Club – Manipogo Luokka:Kryptozoologia Luokka:Manitoba
David Brewster

David Brewster (11. joulukuuta 1781 – 10. helmikuuta 1868) oli skotlantilainen tutkija ja kirjoittaja. Hän on tunnettu erityisesti valoa koskevista tutkimuksistaan sekä kaleidoskoopin keksimisestä. Brewster syntyi Jedburghissa. 12-vuotiaana poika lähetettiin Edinburghin yliopistoon tavoitteena hankkia tuleva elinkeino pappissäädyssä. Brewster oli kuitenkin jo osoittanut kiinnostusta luonnontieteisiin. Hän suoritti loppuun teologiset opintonsa, mutta eräs hänen opiskelutovereistaan houkutteli Brewsterin tutkimaan valon diffraktiota. Brewsterin tutkimuskohteita olivat erityisesti valon polarisoituminen taittumisen ja heijastumisen seurauksena sekä valon absorptio. Suurelle yleisölle hän tuli tunnetuksi, kun hän noin vuonna 1815 keksi kaleidoskoopin, josta pian tuli suosittu laite. Hän kehitti myös stereoskoopin tekniikkaa ja paransi Ison-Britannian majakoita. Kirjalliset työnsä hän aloitti vuonna 1799 kirjoittamalla säännöllisesti Edinburghin sanomalehteen. Myöhemmin hän toimitti useitakin tieteellisiä lehtiä ja osallistui tietosanakirjojen toimitustyöhön. Brewster kirjoitti muun muassa Encyclopædia Britannicaan optiikkaan ja sähkömagnetismiin liittyviä artikkeleja. Tämän lisäksi hän julkaisi useita omia teoksia. Brewsterin tutkimustapa oli ennen kaikkea empiirinen eli kokeisiin ja havaintoihin perustuva. Hän ei kehittänyt valon luonteen selittävää teoriaa, vaikka valon aalto- ja hiukkasluonteen välinen taistelu kävi hänen elinaikanaan kuumana. == Teoksia == *Treatise on the caleidoscope. Edinburgh (1819) *Letters on natural magic. Lontoo (1831) *Treatise on Optics. London (1832) *Life of Sir Isaac Newton. Edinburgh (1832) *Memoirs of the life, writings, and discoveries of Sir Isaac Newton. Lontoo (1855) *Martyrs of Science. Edinburgh (1841) == Lähteet == == Aiheesta muualla == *Sir David Brewster – lyhyt elämäkerta *The Brewster Kaleidoscope Society Luokka:Brittiläiset fyysikot Luokka:Copley- mitalin saajat Luokka:Royal Societyn jäsenet Luokka:Ranskan tiedeakatemian jäsenet Luokka:Vuonna 1781 syntyneet Luokka:Vuonna 1868 kuolleet Luokka:Seulonnan keskeiset artikkelit
Foxsaaret

Foxsaaret () on saariryhmä, joka on osa Aleuttien saaristoa Alaskassa Tyynellämerellä. Foxsaaret on lähimpänä Pohjois-Amerikan mannerta ja on sen Alaskan niemimaata sijaitseva saariryhmä Aleuteilla. Aleutit asuttivat saaria vuosisatoja. Ensimmäiset eurooppalaiset kävivät saarilla vuonna 1741, jolloin Venäjän laivaston palkkaama tanskalainen merenkulkija Vitus Bering etsi uusia alueita Venäjän turkispyynnin tarpeisiin. Saariryhmän suurimmat saaret (lännestä itään) ovat Amuchta, Unaska, Uluga, Umnak, Amaknak, Unalaska, Akutan, Akun, Unimak ja Sannak. Saariryhmän englanninkielinen nimi Fox Islands on käännös venäläisten turkiskauppiaiden ja tutkimusmatkailijoiden sille 1700-luvulla antamasta nimestä Лисьи острова, Lisji ostrova ("Kettusaaret"). == Lähteet == Luokka:Aleutit
Pyhä vuori

Vuoria on pidetty monissa uskonnoissa pyhinä siksi, että ne ovat lähellä taivasta tai ikään kuin maan ja taivaan välissä. Vuorelle kiipeäminen vienyt ihmisiä lähemmäksi taivasta, joka on jumalien todellisuus. Esimerkiksi Vanhassa testamentissa kristinuskon Jumala antoi Siinain vuorella Moosekselle kymmenen käskyä. Myös joidenkin vuorten vulkaaninen toiminta on herättänyt kunnioitusta. Vuori on voitu kokea jopa maailmanpylvääksi, joka kannattaa taivasta ja yhdistää sen maahan. Vuori on voitu ajatella maailman keskukseksi. Pyhille vuorille viedään uhrilahjoja tai niillä käydään hakemassa uskonnollisia kokemuksia. Pyhä vuori voi olla seudun vuorista suurin tai näyttävin, mutta ei välttämättä. Se voi olla myös erikoisen muotoinen, eri kivilajia kuin muut tai huomiota herättävässä paikassa. Vuoren pyhyys voi johtua myös siellä tapahtuneesta asiasta (todesta tai legendasta), esimerkiksi Neitsyt Marian väitetään käyneen Athos-vuorella. Saattaa tosin olla, että joskus paikkaa on ensin kunnioitettu ja sitten kehitetty tätä kunnioitusta tukeva legenda. == Pyhiä vuoria == * Fuji-vuori Japanissa * Uluru (Ayers Rock) Australiassa * Mount Everest (Sagarmatha) Nepalissa * Aaronin vuori Jordaniassa * Taishan Kiinassa * Athos Kreikassa * Mooria Israelissa == Pyhät tunturit ja mäet == Pyhiä vuoria ovat vastanneet alueilla, joilla ei ole korkeita vuoria, pienemmät mäet, tunturit ja vaarat. Lapissa saamelaiset ovat pitäneet useita tuntureita pyhinä, muun muassa Haltia ja Saanaa. Suomessa melko pieniäkin mäkiä on pidetty pyhinä. Tällainen on ollut esimerkiksi Koli. Kolilla on käyty uhraamassa vuorenhaltijoille. Kansalaisen karttapaikan mukaan Suomessa on kaksikymmentä Pyhävuori, -mäki tai -kallio -nimistä kohoumaa. Luokka:Pyhät luonnonkohteet Luokka:Vuoret
Analyyttinen geometria

thumb|oikea|200px|Karteesinen koordinaatisto. Analyyttinen geometria on geometrian osa-alue, joka soveltaa geometristen ongelmien ratkaisemiseen matemaattista analyysiä ja algebraa. Geometriset ongelmat saadaan muutettua algebrallisiksi yhtälöiksi ottamalla käyttöön ns. karteesinen koordinaatisto. Koordinaatiston otti käyttöön ranskalainen René Descartes (Cartesius) vuonna 1637 teossarjassaan, jonka osat olivat Metodin esitys, Optiikka ja Meteorologia sekä analyyttisen geometrian perusteet sisältänyt tutkielma Geometria (). Teoksen ansiosta Descartesia pidetään nykyisin analyyttisen geometrian perustajana. Koordinaatiston avulla tasogeometriassa jokainen piste voidaan kuvata kahden ja avaruusgeometriassa kolmen muuttujan avulla. Näiden muuttujien arvoja sanotaan ko. pisteen koordinaateiksi. Analyyttisen geometrian perusobjekteja pisteiden ohella ovat suorat ja erilaiset kartioleikkaukset (ympyrä, ellipsi, paraabeli ja hyperbeli). Suorat voidaan kuvata ensimmäisen ja kartioleikkaukset toisen asteen yhtälöillä. Lineaaristen ongelmien käsittelyyn erittäin käyttökelpoisen työkalun tarjoaa matriisilaskenta. Karteesisten koordinaatistojen käyttöönotto on merkittävällä tavalla vaikuttanut mm. mekaniikan, sähköopin ja niihin perustuvien insinööritieteiden kehitykseen, ja siten koko länsimaisen teknistieteellisen sivistyksen muodostumiseen. == Lähteet == ==Kirjallisuutta== * * == Aiheesta muualla == *Matematiikkalehti Solmu, Erkki Luoma-aho: Matematiikan historia aihealueittain, Analyyttinen geometria (pdf) * Luokka:Seulonnan keskeiset artikkelit
Föhntuuli

Föhntuuli (myös föhn tai föhn-tuuli) on lämmin ja kuiva tuuli, joka syntyy kostean ilmavirtauksen ylitettyä vuoriston ja menetettyä kosteutensa. == Toimintaperiaate == Yleensä ilma jäähtyy, kun paine alenee. Mutta kun kostea ilma nousee vuoren rinnettä ylöspäin, ilma ei enää pysty sisältämään samaa vesimäärää kuin ennen, joten syntyy sadetta. Tämä tiivistyminen vapauttaa lämpöä ja näin estää ilmaa jäähtymästä. Kun nyt tuuli (ilma) on ylittänyt vuoren ja laskeutuu alaspäin, sen paine kasvaa, joten (ilman)lämpötila kasvaa. == Vaikutukset ilmastoihin == Föhn voi lämmittää ilmaa jopa 30 °C. Föhn- ilmiössä on aina orografinen (vuoreen liittyvä) sade vuoriston tuulenpuolella. Föhniä selittää kaksi fysiikan lakia: kaasu lämpenee paineen kasvaessa, ja veden tiivistyminen vesihöyrystä nesteeksi vapauttaa energiaa. Kun ilmavirtaus kulkee vuorenrinnettä ylöspäin, ilman paine laskee ja lämpötila pyrkii laskemaan. Jos kuitenkin ilma on kosteaa, muodostuu tiivistymistä (sumukammioilmiö) ja sadetta. Tiivistymisessä vapautuu lämpöenergiaa, joka estää nousevan ilman lämpötilan laskua. Ylitettyään vuoren huipun alaspäin virtaavan, jo ennestään lämpimän ilman lämpötila nousee (10 astetta korkeuskilometriä kohti) paineen kasvusta johtuen. Föhnalueilla nähdään usein vuorten lähellä mantelipilviä. == Nimitykset == Ilmiötä kutsutaan Alpeilla föhniksi, Kalliovuorilla chinookiksi. Föhn tunnetaan myös nimillä zonda, diablo, wiatr halny ja Santa Ana. Suomessa sitä havaitaan Pohjanmaalla ja Länsi-Lapissa Skandien vuoriston aiheuttamana. Föhn-tuuli on Suomessa keväälle tyypillinen sääilmiö ja vähentää pilvisyyttä. Pohjois-Amerikassa chinook- tuulia havaitaan Kanadan preerialla ja Yhdysvaltojen suurilla tasangoilla. Kanadassa chinook-tuulia esiintyy usein Lethbridgessä, Albertan provinssissa, mutta myös Calgaryssa ne ovat yleisiä. Yhdysvalloissa föhn-tuulia esiintyy Montanassa, mutta myös Coloradon Denverissä. AEG-yhtiö rekisteröi hiustenkuivaajalle 1908 nimityksen Fön (myöhemmin Foen), joka perustui juuri lämpimän tuulen saksankieliseen Föhn-nimeen. Tästä tavaramerkistä on useissa kielissä syntynyt kädessä pidettävän hiustenkuivaajan yleisnimi, suomessa fööni. == Lähteet == == Aiheesta muualla == * * Luokka:Tuulet Luokka:Seulonnan keskeiset artikkelit
Chinook

Chinook voi tarkoittaa ainakin seuraavia asioita: *koirarotua *CH-47 Chinook -raskasta kuljetushelikopteria *föhntuulen nimitystä Kalliovuorten alueella *intiaaniheimoa
Nazran

Nazran () on kaupunki Ingušian tasavallassa, Venäjän Pohjois-Kaukasiassa. Nazran on Ingušian suurin kaupunki ja se oli Ingušian pääkaupunki vuoteen 2002 asti. Tuolloin maanteiste 9 kilometriä kaupungin eteläpuolella sijaitsevasta Magasista tehtiin uusi pääkaupunki. Vuonna 2010 Nazranin väkiluku oli 93 335. Pohjois-Kaukasian halkova rautatie (osuus Beslan–Grozny) ja samansuuntainen valtatie M29 kulkevat kaupungin kautta. ==Levottomuuksia== Kesäkuun 21.–22. välisenä yönä 2004 kaupunkiin hyökkäsi suuri joukko tšetšeeni- ja inguušikapinallisten Kaukasian rintaman taistelijoita. Taisteluissa kuoli viranomaisten mukaan 88, enimmäkseen poliisin, FSB:n ja rajavartiojoukkojen edustajia. Kuolleiden joukossa olivat sisäministeri Abukar Kostojev, terveysministeri, pääsyyttäjä sekä YK-virkailija. Sisäministeriön rakennus ja juna-asema poltettiin.Ingushiassa rajuja taisteluja 22.6.2004, Yleisradio, yle.fi, viitattu 5.8.2014 Heinäkuussa 2009 turvallisuusviranomaiset tappoivat kahdeksan ignuušikapinallista kaupungin lähistöllä.Kahdeksan kapinallista tapettiin Kaukasuksella 25.7.2009, Yleisradio, yle.fi, viitattu 5.8.2014 Seuraavan kuukauden aikana, 17. elokuuta 2009 kaupungissa ajettiin räjähteillä lastattu kuorma-auto pääpoliisiasemalle, jonka räjähdys tuhosi täysin. Tekijäksi ilmoittautui Riyadus Salikhiin -ryhmittymä. ==Lähteet== Luokka:Ingušian kaupungit
Keravan mieslaulajat

Keravan mieslaulajat (KML) on eteläsuomalainen mieskuoro, joka on perustettu vuonna 1928. Kuorossa on noin 50 laulajaa ja vuosittain 3-5 omaa suurta konserttia. Kuoro esiintyy näiden lisäksi myös erilaisissa tilaisuuksissa. Keravan Mieslaulajat on Mieskuoroliiton ja SULASOLin jäsen. Syyskuusta 1999 alkaen Keravan Mieslaulajien musikaalisena johtajana on toiminut musiikkineuvos, diplomiklarinetisti, säveltäjä, musiikinopettaja ja kuoronjohtaja Teppo Salakka. Häntä ennen kuoroa johti yhteensä 23 vuoden ajan musiikinjohtaja, kanttoriurkuri Pekka Laakkonen. Keravan Mieslaulajien ensimmäinen CD-levy "Tupa on täynnä tuppisuita" julkaistiin joulukuussa 2002 juhlistamaan kuoron 75-vuotistaivalta. Kuoro on myös käynyt useita kertoja ulkomailla konsertti- ja kilpailumatkoilla. Matkat ovat suuntautuneet muun muassa Yhdysvaltoihin, Ruotsiin, Islantiin, Viroon, Tanskaan, Norjaan ja Unkariin. Luokka:Suomalaiset mieskuorot Luokka:Keravan kulttuuri
Yrjö Järvinen (näyttelijä)

Yrjö Armas Järvinen (19. heinäkuuta 1925Kuolinilmoitus, Helsingin Sanomat 13.9.2020, s. C 16 Noormarkku – 29. elokuuta 2020 Tampere) oli suomalainen näyttelijä. Järvinen näytteli 1979–2001 Yleisradion Radioteatterin sarjassa Knalli ja sateenvarjo irstailuun taipuvaista alivaltiosihteeri Sir Henry Pitkiniä, joka on hänen tunnetuimpia ja suosituimpia roolitöitään. Douglas Adamsin Linnunradan käsikirja liftareille -radiosarjan suomalaisversiossa (1984–1985, 1991, 1995) Järvinen näytteli Ford Prefectiä. Radioroolien ohessa muun muassa Tampereen teatteri, Helsingin kaupunginteatteri ja Suomen Kansallisteatteri olivat Järvisen esiintymisareenoita. Jonkin verran hän esiintyi myös elokuvissa. Ensimmäisen elokuvaroolinsa hän teki Mikko Niskasen elokuvassa Sissit. Hänet muistetaan myös elokuvasta Täällä Pohjantähden alla, jossa hän esitti punakaartin lentävän osaston päällikköä. == Lähteet == == Aiheesta muualla == * * Luokka:Suomalaiset radionäyttelijät Luokka:Suomalaiset teatterinäyttelijät Luokka:Vuonna 1925 syntyneet Luokka:Vuonna 2020 kuolleet
The Pas

The Pas on vuonna 1912 perustettu kaupunki Manitoban provinssissa Kanadassa, noin 630 kilometriä provinssin pääkaupungista Winnipegistä pohjoiseen. Kaupungin tunnus on Gateway to the North. The Pas on runsaan 5 300 asukkaan kaupunki (2016). Se on noin 15 000 asukkaan alueen keskus useine teollisuuslaitoksineen. Alueen pääelinkeinoja ovat maanviljely, metsätalous, kalastus, matkailu, liikenne ja peruspalvelut, erityisesti terveys- ja opetuspalvelut. The Pas'ssa toimii myös University College of the North. == Historia == Alueen alkuperäisasukkaat olivat creeintiaaneja, jotka muuttivat alueelle Pohjois-Amerikan preerioiden kaakkoisosista noin 5 000 vuotta sitten. Kaupungin nimi on johdettu creen kielen sanasta pasquia, joka tarkoittaa metsäistä joen kapeikkoa. Ensimmäinen historiallisissa lähteissä mainittu eurooppalainen alueella oli Hudson's Bay Companyn työntekijä Henry Kelsey. Hän matkusti alueen halki matkalla Kanadan preerialle 1690–1692. Alueella on nykyään kolme toisistaan erottuvaa aluetta: The Pas'n kaupunki, Opaskwayak Cree Nation ja Kelseyn maanviljelyskylä. == Liikenne == === Rautatieliikenne === The Pas’n rautatieasema on Canadian National Railwayn ja Hudson Bay Railwayn yhdysliikenneasema. Kaupungin halki kulkee suurin osa provinssin pohjoisen osa rautateitse kulkevasta tavaraliikenteestä. Henkilöliikenne rajoittuu VIA Rail -yhtiön Hudson Bay -matkustajajunaan, joka liikennöi kolmesti viikossa Winnipegin ja Churchillin väliä. == Hallinto ja politiikka == The Pas'n hallintoa johtavat asukkaiden äänestyksellä valitsemat pormestari ja kuusi valtuustonjäsentä. Kaupungin pormestari on Herb Jacques. Alue on edustettuna Manitoban provinssiparlamentissa The Pas'n vaalipiirin osana. Kanadan parlamentissa sitä edustaa Churchillin vaalipiiristä valittu edustaja. == Liikunta ja urheilu == Kaupungin tärkein jääkiekkojoukkue on OCN Blizzard, joka pelaa nykyisin Manitoba Junior Hockey Leaguessa. == Koulutus == Kaupungin julkinen koulujärjestelmä Kelsey School Division koostuu kahdesta perusasteen, kahdesta keskiasteen ja yhdestä toisen asteen koulusta. ==Lähteet== == Aiheesta muualla == * ThePasArea.com Luokka:Manitoban kaupungit
Norway House

Norway House on alun perin Hudson's Bay Companyn turkiskaupan myötä syntynyt asuinalue Manitoban provinssissa Kanadassa, noin 30 kilometriä pohjoiseen Winnipegjärven pohjoispäästä, paikassa jossa Nelsonjoki laskee Little Playgreen Lake järveen. Kaupunki sijaitsee linnuntietä 456 kilometriä Winnipegistä pohjoiseen, 208 kilometriä itään The Pas'sta, ja 190 kilometriä etelään Thompsonista. Kylän asukasluku on 456 (2001), mukaan lukien viereisen intiaanireservaatin asukkaat alueella asuu 6 019 henkilöä (2004). Nimeä Norway House käyttävät sekä varsinainen Norway Housen kylä että alkuperäiskansan reservaatti, Norway House Cree Nation. == Historia == Norway House perustettiin vuonna 1814 HBC:n turkiskaupan kauppapaikaksi. Kauppapaikan rakensi norjalaiset juuret omaava työporukka. HBC oli erittäin tyytyväinen työn laatuun ja tämän vuoksi nimesi kylän heidän kunniakseen Norway Houseksi. == Liikenne == Jokasään tie PR 373 johtaa kaupungista Jenpegin kautta Provincial Highway 6:lle. Tärkein liikenneväline harvaan asutulla alueella on lentokone. Norway Housen lentoasemalla on sorapintainen 1 200-metrinen kiitotie, jota ylläpitää Manitoba Northern Airports. == Lähteet == == Aiheesta muualla == * Norway House: tietoa * Norway House Cree Nation * Isojalkahavainto Norway Housessa toukokuussa 2005 Luokka:Manitoban kylät
Metsola (Kotka)

Metsola on kaupunginosa Kotkassa noin 1,5–4 kilometrin päässä kaupungin keskustasta Kotkansaarelta. Lännessä Metsola rajoittuu Kymijoen Langinkoskenhaaraan ja Suomenlahteen, pohjoisessa Keisarinmajantiehen ja Korelan kaupunginosaan, idässä Kotkantiehen ja Jylpyn kaupunginosaan ja teollisuusalueeseen sekä etelässä Virolaisenpohjaan Hovinsaaren kaupunginosassa. Metsolan tiet on nimetty lintujen mukaan. Kaupunginosan läpi kulkee Allintie. Kaupunginosan vierellä itäpuolella kulkee Kotkantie ja Hyväntuulentie Kotkan keskustaan Kotkansaarelle. ==Historia== Metsolan kaupunginosan alue liitettiin vuonna 1884 Kymistä Kotkaan. Alue kuului silloin Hovinsaaren kruununpuiston maihin. Metsolan rakentaminen alkoi niin sanotusta Vanhasta Metsolasta 1920-luvulla. Metsolan perustamispäiväksi on merkitty 19. syyskuuta 1924. Paavo Tuominen esitti 24. syyskuuta 1924 pidetyssä palaverissa, että kylälle annettaisiin nimeksi Nälkälä. Joku esitti nimeksi Metsola, koska kylässä oli olemassa Metsontie-niminen tie. Lisäksi esitettiin, että annettaisiin kaikille teille linnun nimet. Kotkan kaupunki hyväksyi esityksen. ==Rakennuksia ja rakennelmia== Metsolan merkittävimpiä rakennuksia ovat muiden muassa Langinkosken kirkko ja Langinkosken keisarillinen kalastusmaja. Metsolan rannalla sijaitseva vanha Kotkan Höyrypanimo on remontoitu ja kiinteistössä on nykyisin koulutustiloja sekä ravintola. Rakennuskanta koostuu pääasiassa omakotitaloista ja paritaloista. Alueella on myös joitain kerrostaloja ja opiskelija-asuntoja. Kaupunginosan alueella sijaitsee Kilpisen tekonurmikenttä sekä kolme siirtolapuutarha-aluetta: Langinlaakson ryhmäpuutarha, Metsolan ryhmäpuutarha ja Langinkosken ryhmäpuutarha. ==Palvelut ja vapaa-aika== Metsolassa toimii apteekki ja kebab- pizzeria. Metsolassa toimii seura nimeltään Metsolan Aikamiespojat (MAP), joka järjestää alueella erilaisia tapahtumia. Seura on rakentanut Metsolan poikakallion uimarannalle kaikkien metsolalaisten käyttöön tarkoitetun grillikatoksen. Metsolan rannasta löytyy kaupungin venepaikkoja sekä mattolaituri. ==Koulut== * Metsolan koulu (ala-aste, lakkautettiin vuonna 2019) * Langinkosken koulu (peruskoulu, koulussa toimi myös lukio joka lakkautettiin vuoden 2012 kesäkuussa) * Kotka Svenska Samskola (ruotsinkielinen perusopetus ja lukio) *Kaakkois-Suomen ammattikorkeakoulu, tekniikka, liiketalous, sosiaali- ja terveysala, matkailu ==Lähteet== ==Aiheesta muualla== *Metsolan Aikamiespojat ry:n ylläpitämä Metsola-aiheinen sivusto Luokka:Kotkan kaupunginosat
Vredefort-kraatteri

Vredefort-kraatteri on Etelä-Afrikassa Johannesburgista lounaaseen sijaitseva maailman suurin ja vanhin törmäyskraatteri. Sen aiheutti noin kaksi miljardia vuotta sitten läpimitaltaan ainakin 10 kilometrin kokoinen asteroidi.Kathryn Hansen: Vredefort Crater Nasa Earth Observatory 27.6.2018. Viitattu 14.7.2022. Aluksi kraatteri oli 40 kilometriä syvä ja 100 kilometriä leveä, mutta heti törmäyksen jälkeen se suureni mahdollisesti 180-300 kilometrin levyiseksi, kivet alkoivat muotoutua ja seinämät sortuivat. Pitkäaikaisen eroosion takia tarkkaa kokoa on vaikea määritellä. Törmäys on nostanut kiveä noin 25 km:n syvyydestä. Alueella on 2,1-2,5 miljardia vuotta sitten muodostuneita sedimenttikivilajeja ja 3,1-3,5 miljardia vuotta vanhaa graniittia. Kraatterin keskushuippu on ollut Unescon maailmanperintöluettelossa vuodesta 2005 alkaen.Vredefort Dome UNESCO Viitattu 14.7.2022. == Lähteet == == Katso myös == *Liitukauden joukkosukupuutto *Meteoriittikraatteri *Asteroiditörmäys ==Aiheesta muualla == * Satellite image of Vredefort crater from Google Maps * Deep Impact - The Vredefort Dome * Geology.com * World Heritage Site Luokka:Kraatterit Luokka:Unescon maailmanperintökohteet Etelä-Afrikassa Luokka:Vapaavaltion maantiede
Nicolas Voutilainen

Nicolas Voutilainen on helsinkiläinen radio- ja televisiotoimittaja sekä -juontaja. Hänet muistetaan parhaiten radio YleX:stä iltapäivä- ja viikonloppujuontajana. Tätä ennen Voutilainen työskenteli silloisessa Radiomafiassa toimittajana. Tähän aikaan Voutilainen käytti etunimenään toista virallista etunimeään, Johannesta. Hän on kirjoittanut vuosia Demi-lehteen ja myös muihin aikakauslehtiin. Hän on juontanut ohjelmia MTV3- ja Sub-kanavilla, muun muassa Viihdeuutisissa. ==Lähteet== * http://www.mtv3.fi/viihde/televisio.shtml/viivi-on-suosituin-viihdeuutisten- juontaja/2009/12/1017413 Luokka:Suomalaiset toimittajat Luokka:Suomalaiset juontajat Luokka:Syntymävuosi puuttuu Luokka:Elävät henkilöt
Berens River

Berens River on kylä Berensjoen varrella Winnipegjärven itärannalla, noin 290 kilometrin päässä pohjoiseen Manitoban provinssin pääkaupungista Winnipegistä. Kylän asukasluku on nykyisin 42 (2001). Asukaslukuun ei ole huomioitu Berens River First Nation -intiaanireservaattia, jonka asukasluku on 2 531\. ==Liikenneyhteydet== Berens Riveriin ei johda kiinteää tieyhteyttä. Maitse kylään pääsee ainoastaan vaeltamalla tai talvisin talvitietä pitkin. Kylään on lauttayhteys järven toiselta puolelta Matheson Islandin saaresta. Kylän laidalla sijaitsee Manitoba Northern Airportsin ylläpitämä Berens Riverin lentoasema. ==Asukasluvun kehitys== Statistics Canadan mukaan Berens Riverin asukasluku on jyrkässä laskussa: *Vuosi – as.luku *1985 – 195 *1991 – 140 *1996 – 105 *2001 – 42 Sitä vastoin intiaanireservaatin asukasluku on nousussa: vuoden 1996 tilaston mukaan reservaatin väkiluku oli 2 004, kun se on vuoteen 2004 mennessä kohonnut 2 531 asukkaaseen. ==Aiheesta muualla== * Berens River First Nation Luokka:Manitoban kylät
Weneg

Weneg tai Wneg (Horus-nimeltään oletettavasti Za tai Wnegsekhemwy) oli muinaista Egyptiä 2. dynastian aikaan kahdeksan vuoden ajan hallinnut faarao. Hän oli mahdollisesti 2. dynastian toinen faarao. Hänen hautaansa ei ole löydetty. Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Sened

Sened tai Nefer-Senedj-Re oli muinaista Egyptiä 2. dynastian aikaan 20 vuoden ajan hallinnut faarao. Hänen hautaansa ei ole löydetty, mutta se saattaa sijaita Djoserin porraspyramidin pohjoispuolella. Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet ar:السند (تونس)
Itzhak Perlman

Itzhak Perlman (s. 31. elokuuta 1945) on israelilainen viulisti ja 1900-luvun lopun suurimpia viuluvirtuooseja ja viulupedagogeja. Hän on antanut viulu- ja kamarimusiikkikoulutusta ympäri maailmaa. Perlman syntyi Jaffan kaupungissa silloisella Palestiinan brittiläisellä mandaattialueella. Hän sairastui polioon neljän vuoden ikäisenä. Perlman opiskeli Jaffan Academy of Music -koulussa ennen muuttoaan New Yorkiin, jonka Juilliard Schoolissa hänen opettajanaan toimi Dorothy Delay. Perlman teki ensiesiintymisensä Carnegie Hallissa vuonna 1963. Pian Perlmanista tuli tunnettu ja hän teki lukuisia levytyksiä. Hänen tulkintansa Niccolò Paganinin kapriiseista on hänen tunnetuimpia levytyksiään. Hän oli myös viulistina John Williamsin säveltämässä Schindlerin listassa. Perlman on esittänyt myös jazzia ja klezmeriä. Perlman soittaa kuuluisalla Soil Stradivarius -viululla. Luokka:Israelilaiset viulistit Luokka:Musiikkipedagogit Luokka:Grammy- palkinnon saajat Luokka:Vuonna 1945 syntyneet Luokka:Elävät henkilöt
Pahan tytär

Pahan tytär (Point Pleasant) on yhdysvaltalainen tv-sarja vuodelta 2005. Se kertoo Christina Nicksonista (Elisabeth Harnois), jonka hengen Jesse Parker (Sam Page) pelastaa merellä lähellä Point Pleasantin rantaa. Sarjan ensimmäinen ja ainoaksi jäänyt tuotantokausi sisältää 13 jaksoa, mutta pienten katsojalukujen vuoksi niistä esitettiin FOX-televisiokanavalla vain 8 ensimmäistä. Suomessa Subtv esitti kaikki jaksot. == Juoni == Sarjan edetessä käy ilmi, että Christina on Saatanan tytär, joka on lähetetty tuhoamaan maailma, ja hänen rakastettunsa Jessen on Jumala lähettänyt surmaamaan Christinan. Sarjan päätösjaksossa kuitenkin paha näyttää voittavan. == Näyttelijät == Lähde: == Lähteet == == Aiheesta muualla == * Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset kauhusarjat Luokka:Nuortensarjat Luokka:Foxin televisio-ohjelmat
Juilliard School

Juilliard School [ˈdʒuːliɑːrd] on yhdysvaltalainen, New Yorkissa sijaitseva esittävien taiteiden koulu, jota pidetään yhtenä maailman parhaista oppilaitoksista musiikin ja näyttelijäntyön alalla. Koulu perustettiin vuonna 1905. Nykyisin koulussa on noin 800 opiskelijaa. Koulussa on musiikin, tanssin ja näyttelijäntyön linjat. ==Historia== Koulu perustettiin alun perin nimellä Institute of Musical Art vuonna 1905. Sen syntyä siivitti pula johtavasta musiikkioppilaitoksesta, ja amerikkalaisten oppilaiden siirtyminen eurooppalaisiin kouluihin opiskelemaan musiikkia. Oppilaitos sijaitsi aluksi Greenwich Villagessa, ja ensimmäisenä vuotena sisään otettiin 500 oppilasta. Vuonna 1910 koulu muutti Morningside Heightsiin uuteen rakennukseen, jossa nykyään toimii Manhattan School of Music. Vuonna 1920 perustettiin Juilliard- säätiö, joka nimettiin liikemies Augustus Juilliardin mukaan: hän testamenttasi huomattavan summan rahaa musiikin edistämiseen Yhdysvalloissa. Vuonna 1924 säätiö osti uuden rakennuksen Manhattanin keskikaupungilta, ja perusti siihen Juilliard Graduate School -koulun. Vuonna 1929 tämä yhdistyi Institute of Musical Artin kanssa. Uuden koulun rehtoriksi tuli professori John Erskine, mutta molemmilla laitoksilla oli yhä erilliset dekaanit. Vasta vuonna 1946 annettiin uusi nimi: The Juilliard School of Music. Vuonna 1951 kouluun perustettiin tanssiopisto. Vuonna 2001 Juilliardissa aloitti jazzmusiikin osasto. ==Esiintyvät ryhmät== Juilliardissa toimii joukko säännöllisesti esiintyviä ryhmiä niin kamarimusiikin, jazzin, orkesterimusiikin, kuin kuoromusiikin saroilta. Myös henkilökunnasta koostuvat kokoonpanot esiintyvät koulussa. ==Merkittäviä oppilaita== * Michael Balzary, basisti (opiskeli trumpetinsoittoa) * Leo Brouwer, kitaristi ja säveltäjä * Jennifer Carpenter, näyttelijä * Sarah Chang, viulisti * Marcia Cross, näyttelijä * Miles Davis, jazztrumpetisti * Philip Glass, säveltäjä * Eddie Gomez, jazzbasisti * Barbara Hendricks * Val Kilmer, näyttelijä * Kevin Kline, näyttelijä * Yo-Yo Ma, sellisti * Wynton Marsalis, trumpetisti * James Marsters, näyttelijä * Itzhak Perlman, viulisti * Einojuhani Rautavaara, säveltäjä * Christopher Reeve, näyttelijä * Steve Reich, säveltäjä * Joshua Rifkin, kosketinsoittaja, musiikin tutkija ja kapellimestari * Jordan Rudess, kosketinsoittaja ja pianisti * Heikki Sarmanto, säveltäjä ja pianisti * Leif Segerstam, kapellimestari ja säveltäjä * Gil Shaham, viulisti * Nina Simone, laulaja ja pianisti * Kevin Spacey, näyttelijä * Tracie Thoms, näyttelijä * Rosalyn Tureck, pianisti ja cembalisti * John Williams, säveltäjä * Robin Williams, näyttelijä ja koomikko * Kyle Gass, muusikko ja näyttelijä ==Maineikkaita opettajia== * Matti Raekallio, pianonsoiton professori syyskuusta 2007 ==Aiheesta muualla== * Viralliset kotisivut Luokka:New Yorkin yliopistot ja korkeakoulut Luokka:Musiikkialan oppilaitokset Luokka:Teatterikoulut Luokka:Tanssikoulut Luokka:Manhattanin koulutus Luokka:Manhattanin kulttuuri Luokka:Upper West Side
Soil Stradivarius

Soil Strad tai Soil Stradivarius on Antonio Stradivarin vuonna 1714 Cremonassa valmistama viulu. Se valmistui Stradivarin parhaana viulunrakennuskautena, ja sitä pidetäänkin maailman parhaisiin lukeutuvana viuluna. Soitin on nimetty Monsieur Soilin mukaan, joka omisti sen vuonna 1902. Soitin myytiin viulukeräilijä Oscar Bondylle. Yehudi Menuhin osti sen vuonna 1950 ja vuonna 1986 hän antoi sen Itzhak Perlmanin käytettäväksi. Luokka:Viulu Luokka:Kuuluisat soittimet
Väkivaltainen tiedustelu

Väkivaltaisella tiedustelulla tarkoitetaan sodankäynnin yhteydessä toimintaa, jossa tiedustelujoukon tehtävänä on joko * taistelemalla edetä tiedustelukohteeseen, hankkia tarvittavat tiedot ja poistua paikalta mahdollisimman vähin miehistö- ja kalustotappioin tai * kokeilla vihollisen puolustusvalmiutta pienimuotoisen provokatiivisen iskun avulla. Esimerkkinä provokatiivisesta iskusta voidaan käyttää Dieppen maihinnousua toisen maailmansodan aikana - koska sen ainoa tarkoitus oli oikeaan maihinnousuun tarvittavien tietojen hankinta. Esimerkkinä rauhanaikaisesta jälkimmäisen tyyppisestä tiedustelutoiminnasta voidaan pitää vieraan valtion suorittamia jonkin valtion aluevesirajan tai kansallisen ilmatilan loukkauksia. Luokka:Tiedustelu Luokka:Taistelutaktiikat
Oneworld

Oneworld on vuonna 1999 perustettu lentoyhtiöallianssi, yksi kolmesta suurimmasta. Yhteenliittymään kuuluvat lentoyhtiöt toimivat vahvassa yhteistyössä muun muassa aikataulujen, lippujen myynnin ja varauksen sekä kanta-asiakasohjelmien osalta. Allianssiin kuuluvien lentoyhtiöiden kohteisiin kuului vuonna 2017 noin 1 012 kohdetta noin 158 maassa ympäri maailmaa sekä lähes 12 738 päivittäistä lentoa. Vuonna 2017 Oneworld kuljetti noin 527 miljoonaa matkustajaa yhteensä noin 3 447 lentokoneella. Oneworld on ainoa lentoyhtiöallianssi, jonka jäsenten kokonaisliikevaihto jäi voitolle vuonna 2011, yhteensä 1,5 miljardia Yhdysvaltain dollaria, kun taas sen kilpailija Star Alliance teki tappiota yhteensä 2,2 miljardia dollaria ja SkyTeam puolestaan 7 miljardia dollaria vuoden 2004 tietoihin perustuen. Oneworld- yhtiöiden markkinaosuus Suomen kansainvälisessä reittiliikenteessä oli noin 57 prosenttia vuoden 2007 ensimmäisellä kolmanneksella. ==Jäsenet== Täysjäsenet Liittyi Liitännäisjäsenet airline affiliates. oneworld (12 August 2013). Retrieved on 16 August 2013. Alaska Airlines 31. maaliskuuta 2021 Horizon Air SkyWest Airlines American Airlines 1. helmikuuta 1999 Envoy Air British Airways BA CityFlyer Sun-Air Cathay Pacific Finnair 1. syyskuuta 1999 Nordic Regional Airlines Iberia Iberia Express Iberia Regional Japan Airlines 1. huhtikuuta 2007 Hokkaido Air System J-Air Japan Air Commuter Japan Transocean Air Malaysia Airlines 1. helmikuuta 2019 Qantas 1. helmikuuta 1999 QantasLink Qatar Airways 30. lokakuuta 2013 Royal Air Maroc 1\. huhtikuuta 2020 Royal Air Maroc Express Royal Jordanian 1. huhtikuuta 2007 SriLankan Airlines 1. toukokuuta 2014 === Tulevat jäsenet === Täysjäsenet Liittyy Liitännäisjäsenet Fiji Airways 2025 Fiji Link Oman Air 2025 Hawaiian Airlines 2026 === Entiset täysjäsenet === Entinen jäsen Liittyi Erosi Aer Lingus 2000 2007 Air Berlin 2012 2017 Canadian Airlines 1999 2000 LATAM Airlines 2000 2020 Malév 2007 2012 Mexicana 2009 2010 ===Erotetut täysjäsenet === Entiset jäsenet Liittyi Erosi S7 Airlines 2010 2022 ==Entiset liitännäisjäsenet== Entiset liitännäisjäsen Liittyi Erosi Aero Airlines Air Liberté Airconnex Al Maha Airways 2014 2017 American Connection Australian Airlines BA Connect BMA British Airways Limited Comair Limited Deutsche BA FlyNordic GB Airways JAL Express JALways Japan Asia Airways LAN Dominicana Loganair Qantas New Zealand Regional Air Southern Australia Airlines US Airways US Airways Express US Airways Shuttle == Lähteet == == Aiheesta muualla == * Oneworldin verkkosivut * Luokka:Seulonnan keskeiset artikkelit
Infiniti

Infiniti on alun perin Nissanin Yhdysvaltain markkinoille suunnattu loistoluokan automerkki. Ensimmäiset mallit (M30 ja Q45) esiteltiin marraskuussa 1988 ja niiden valmistus aloitettiin syksyllä 1989. Infiniti- mallit valmistetaan pääosin Japanissa Tochigissa, mutta vuodesta 2004 lähtien tuotantoa on ollut myös Yhdysvalloissa. Euroopassa merkkiä myydään Kroatiassa, Tšekissä, Ranskassa, Saksassa, Unkarissa, Italiassa, Luxemburgissa, Alankomaissa, Puolassa, Romaniassa, Venäjällä, Serbiassa, Espanjassa, Sveitsissä, Turkissa, Ukrainassa sekä Yhdistyneessä kuningaskunnassa. Infiniti toi ensimmäisenä sarjatuotantoon drive by wire -tyyppisen ohjauksen vuonna 2014. Tuolloin järjestelmässä oli mekaaninen varmistus. Toisen sukupolven versiossa vuonna 2018 mekaanista yhteyttä ei enää ollut. ==Yhteistyö Formula 1:ssä== Vuodet 2011–2015 Infiniti teki yhteistyötä Red Bull Racingin kanssa. Yhtiön odotettiin uudestaanbrändäävän tallin käytössä olleet Renaultin moottorit. Yhteistyö ei kuitenkaan johtanut tähän. Infinitillä on mahdollisuus kuitenkin olla Red Bullin tulevien kausien moottoritoimittaja. Red Bullin nelinkertainen maailmanmestari Sebastian Vettel on Infinitin ensimmäinen maailmanlaajuinen edustaja. ==Mallit== * QX30 (2016–) * QX50 (2013–) (2008–2013 EX) * QX60 (2013–) (2012–2013 JX) * QX70 (2013–) (2003–2013 FX) * QX80 (2014–) (2004–2014 QX) * Q30 (2016-) * Q40 (2015–) (1991–2015 G) * Q50 (2013–) * Q60 (2015–) * Q70 (2014–) (1990–2014 M) * ESQ (2014–), uudelleennimetty Nissan Juke == Lähteet == == Aiheesta muualla == * Luokka:Seulonnan keskeiset artikkelit
Veeti & The Velvets

Veeti & The Velvets oli 1990-luvun alussa toiminut suomalainen a cappella -lauluyhtye. Sen jäsenistä Veeti Kallio, Aki Sirkesalo ja Sami Saari saavuttivat sen jälkeen menestystä soolona. Yhtyeeltä julkaistiin kaksi Jukka Orman tuottamaa levytystä Seal on Velvet -levymerkillä. Vuonna 2006 kaikki yhtyeen levytykset koottiin yksien kansien väliin, yhdessä arkistoista löytyneiden live-konserttitaltiointien kanssa. Kalliolla on ollut myöhemmin myös kokoonpano nimeltä Veeti & The Helvets. == Kokoonpano == * Veeti Kallio * Aki "The Duke" Sirkesalo * Sami "The Man" Saari * Sasu "W" Moilanen == Diskografia == * The Singles Collection (mini-LP, Seal on Velvet, 1992) #Pain #Chime Of Blue Bells #King Creole #God #Violent Love #Working Man #Proud Mary #Whole Lotta Money #Find the Time * Brother Rap and Sister Soul (Seal on Velvet, 1993) #Brother Rap And Sister Soul #Downtown #Once I Had A Heart #More About Life #'62 Cadillac #Chi-chi #Daylight Sucks #Until There Was You #Always There #Pride * Veeti & the Velvets – The Complete Recordings + Live (kokoelma, EMI, 2006) *Sisältää albumien The Singles ja Brother Rap Sister Soul materiaalit + lisämateriaalia. ==Lähteet== ==Aiheesta muualla== * Luokka:Suomalaiset lauluyhtyeet
Sin Kim-dan

Sin Kim-dan (; s. 30. heinäkuuta 1938) oli pohjoiskorealainen juoksija, jonka uran huippuvuodet ajoittuivat 1960-luvulle. Vuonna 1961 Sinin ilmoitettiin juosseen Pjongjangissa naisten 800 metrillä uuden maailmanennätyksen 2.01,2. Ennätystä ei virallisesti hyväksytty maailmanennätykseksi, sillä Pohjois-Korea ei tuolloin ollut IAAF:n jäsen. Sinin vuonna 1962 Pohjois-Koreassa juoksema 400 metrin aika 51,9 hyväksyttiin maailmanennätykseksi. Se oli maailman ensimmäinen 52 ja 53 sekunnin alitus. Myöhemmin Sin juoksi matkan ajassa 51,2, mutta sitä ei enää hyväksytty maailmanennätykseksi. Vuonna 1963 Sin kilpaili Moskovassa, mutta neuvostoliittolaiset juoksijat kiilasivat hänet ja kieltäytyivät myöhemmin kokonaan juoksemasta hänen kanssaan, koska hän muistutti enemmän nuorta miestä kuin naista. Vuoden 1964 jälkeen Sin katosi kokonaan kansainvälisistä kilpailuista. Syyksi epäiltiin Pohjois-Korean epäonnistunutta projektia koskien Tokion kesäolympialaisia ja niiden yhteyteen liittynyttä pelkoa lääkärintarkastuksesta. Noina aikoina liikkui myös sitkeä huhu, jonka mukaan Sin olisi ennen kisoja Tokiossa oleskellessaan tavannut Etelä-Koreassa eläneen isänsä, joka olisi paljastanut hänet kadonneeksi pojakseen. Todellinen syy siihen, miksei Sin kilpaillut koskaan julkisesti kansainvälisissä huippukilpailuissa, on kuitenkin hämärän peitossa. ==Lähteet== * Wolfgang Wünsche: Kilpakenttien sankarit. Karisto, 1984. ===Viitteet=== Luokka:Pohjoiskorealaiset keskimatkojen juoksijat Luokka:Pikajuoksijat Luokka:Vuonna 1938 syntyneet Luokka:Elävät henkilöt
Bulk

Bulk tai bulkki voi tarkoittaa: * termi kaupankäynnissä ("myydään tukuittain") * rahtikuljetuksissa muun muassa irtotavaraa * luonnontieteissä likimääräismenetelmää arvioida vaikeasti mitattavaa tai laskettavaa suuretta (esimerkiksi bulk Richardsonin luku) * Bulk mail on postiliikenteessä termi alennetulla hinnalla suurissa määrissä kulkevalle postille, esimerkiksi mainospostille * Paperin bulkki ilmaisee paperin paksuuden ja neliömassan suhteen (cm³/g).
JPEG 2000

JPEG 2000 on aallokemuunnospohjainen kuvien pakkausstandardi. Sen laati Joint Photographic Experts Group -komitea ajatuksena korvata edellinen, diskreettiin kosinimuunnokseen pohjautuva JPEG-standardi. Tiedostopääte uuden standardin mukaisesti pakatuille kuville on .jp2. MIME-tyyppi on `image/jp2`. JPEG 2000 mahdollistaa suuremman pakkaussuhteen käytön ilman edellisen JPEG-standardin tyypillisiä artefakteja, kuten kuvan laatikoitumista sekä sumentumista. Myös kuvan progressiivinen tallennus on uudessa standardissa kehittyneempi kuin edeltäjässään. Osa JPEG 2000 -standardista on julkaistu ISO-standardina (ISO/IEC 15444-1:2000). Internet-selaimet eivät vielä laajasti tue JPEG 2000 -standardia, minkä vuoksi sitä ei yleisesti käytetä internetissä. JPEG 2000 on häviöllisesti vikasietoinen, eli jos tiedosto katkaistaan tai siitä puuttuu osia, koko kuva tulee tavallisesti näkyviin mutta suunniteltua heikommalla tarkkuudella. Perinteisestä JPEG-kuvasta jäisi osa näkymättä tai se laatikoituisi pahasti. Siten tämä pakkaus soveltuu hyvin häiriöalttiisiin "vähemmän kuin täydellisiin" välitystekniikoihin, kuten Digi-TV, joissa ei aina ole paluukanavaa eikä mahdollisuutta tilata virheellistä dataa uudestaan. == Aiheesta muualla == * JPEG 2000 viralliset sivut * Everything you always wanted to know about JPEG 2000 (PDF) Luokka:Koodausmenetelmät Luokka:Bittikarttatiedostomuodot
OEM

OEM on lyhenne sanoista original equipment manufacturer, joka tarkoittaa suomeksi alkuperäistä laitevalmistajaa. Joskus OEM-valmistusta kutsutaan myös omamerkkivalmistukseksi. Nimitys tarkoittaa laitteiston tai tuotteen suunnittelevaa, valmistavaa, lopputarkastavaa ja pakkaavaa yritystä, jonka nimi tai kauppanimi on merkitty tuotteeseen. Tuotteessa voi olla mukana kolmannen osapuolen tuotteita, kuten ohjelmistoja tai sovelluksia. OEM myy tuotteitaan jälleenmyyjille tai lopullisille käyttäjille. Äärimmilleen vietynä OEM-valmistaja vastaa vain tuotteen spesifioinnista ja brändin luomisesta. Valmistaja on tällöin ulkoistanut alihankkijalleen suunnittelun (ODM), valmistuksen (EMS), kokoonpanon, lopputarkastuksen ja logistiikan. ODM ( original design manufacturer tai original design and manufacturing) on yritys, joka suunnittelee ja valmistaa tuotteita, joita toiset yritykset markkinoivat omilla tuotenimillään. EMS (electronic manufacturing services) eli elektroniikan sopimusvalmistus on tuotantoa, jossa alkuperäisvalmistaja (OEM) on ulkoistanut elektroniikan valmistuksen ja kokoonpanon sellaiseen työhön erikoistuneelle yritykselle. OEM nimitystä käytetään myös merkityksessä lopputuotteen valmistaja. Tällöin toisen tekemä tuote myydään omana eli osana omaa tuotevalikoimaa, osana omaa tietojärjestelmää tai osana omaa laitteistoa. OBL (own-brand labeller) on yritys, joka on ulkoistanut tuotteen suunnittelun, valmistuksen, lopputarkastuksen, pakkaamisen tai osan näistä. Yritys markkinoi tuotetta omalla nimellään ja on siis oikeudellisessa mielessä valmistaja. Vaikka OBL ei harjoita teknistä suunnittelua tai valmistusta, saattaa se tarvita itselleen laatujärjestelmän. VAR (value added reseller) on lisäarvoa tarjoava jälleenmyyjä, joka käyttää tuotetta osana omaa sovellustaan tai palvelua, lisää siihen omia laajennuksiaan tai omia palveluitaan, kuten konsultointia, koulutusta tai käyttäjätukea. Luokka:Liiketalous Luokka:Englanninkieliset sanat ja sanonnat Luokka:Seulonnan keskeiset artikkelit
Taishan

Taishan (eli Taivuori) on vuori Kiinan Shandongin maakunnassa, linnuntietä noin seitsemän kilometriä Tai’anin kaupunkikeskustan pohjoispuolella ja runsas 40 kilometriä Jinanista etelään. Se luokitellaan yleensä tärkeimmäksi Kiinan viidestä pyhästä vuoresta, ja liitetään esimerkiksi taolaisuudessa auringonnousuun, syntymään ja uudistumiseen. Vuoren ympäristöstä tunnetaan Dawenkoun kulttuuri (jo 4100–2600 eaa.). Vuoren rinteen temppeleitä on pidetty pyhiinvaelluskohteina ainakin kolmentuhannen vuoden ajan. Vuorella on useiden uskontojen, kuten taolaisten ja buddhalaisten temppeleitä. Vuori on enimmäkseen lehtimetsävyöhykkeellä, 80 prosenttia sen pinta-alasta on kasvillisuuden peitossa. Siellä on kulttuurihistoriallisesti merkittäviä yksittäisiä puita kuten Han-dynastian sypressit, jotka keisari Wu Di istutti. Vuorelle nousevat pyhiinvaellusreitit kulkevat temppelien, porttien, portaikkojen ja kioskien kautta. Vuorenhuipulle johtaa neljä eri reittiä. Itäinen reitti on suosituin ja sitä pidetään Kiinan keisarien nousuunsa käyttämänä reittiä. Useimmat tämän reitin valinneista käyvät ensin vuoren juurella sijaitsevassa Dai-pyhäkössä ennen noin 7 200 porrasaskelman nousua vuorelle. Tavalliselta ulkoilijalta nousu vie noin kuusi tuntia, hyväkuntoinen hölkkääjä voi päästä huipulle 2,5–3 tunnissa. Sää- ja lämpötilaolot vuorella voivat poiketa huomattavasti alhaalla laaksossa vallitsevista olosuhteista ja lähiajan sääennusteeseen on hyvä tutustua ennalta. Kerrospukeutumista ja hyvää takkia suositellaan samoin on syytä varata juomaa ja evästä nousun ja paluun ajaksi. Fyysisesti helpointa on ajaa bussilla vuoren puoliväliin ja sieltä hisseillä ylös vuorelle. Taishan on UNESCOn kulttuuriperintökohteiden luettelossa vuodesta 1987. Vuorella on kansallispuiston asema ja sillä on Kiinan merkittävimpien turistikohteiden AAAAA-luokitus. Mount tai foot.jpg|Vuori alapuolisesta puistosta nähtynä. 泰山 南天门.jpg|Kiviportaita Taivuorelle. Mount tai azure clouds temple.jpg|Temppeli (Taivaansinen pilvien temppeli) Taivuoren rinteellä. A_view_from_Mount_Tai.jpg|Maisemaa Taivuorella. Taishan.brume.jpg|Vuorenhuippuja aamu-udun keskellä. Mount Tai.jpg|Rakennuksia Taivuoren huipulla. Town at the top.jpg|Rakennuksia vuoren huipulla. Taishan_%281561%29.JPG|Antenneja ja tutkakupu vuoren huipulla. Mount tai dai temple 2006 09.jpg|Daitemppeli vuorella. Mount tai dong yu temple 2006 09.jpg|Dongyue-temppeli. Mount tai zeng fu temple 2006 09.jpg|Zengfu-temppeli. File:Mount Tai 5.jpg|Кuolemattomuuden silta. ==Lähteet== == Aiheesta muualla == *Radio86.fi: Taishan – Pyhä Tai-vuori Luokka:Kiinan vuoret Luokka:Unescon maailmanperintökohteet Kiinassa Luokka:Pyhät luonnonkohteet Luokka:Shandong
Kara-Kul

Karakul (Qaroqul) on järvi Vuoristo-Badahšanissa Tadžikistanin itäosassa ja Pamirvuoriston itäosissa. Karakul on 380 neliökilometrin laajuinen, ja sen suurin syvyys on 238 metriä. Järven pinta on 3 929 metriä merenpinnan yläpuolella, ja sitä reunustavat vuoret kohoavat noin 5 000 metrin korkeuteen. Karakul on laskujoeton järvi, ja se saa pääosan vedestään sitä ympäröivien vuoristojen jäätiköiltä. Järviallas on meteoriitin tekemä kraatteri, jolla on ikää alle viisi miljoonaa vuotta. Kraatterin läpimitta on 52 kilometriä ja se on nuorin näin suurista kraattereista. == Lähteet == ==Aiheesta muualla== Luokka:Tadžikistanin järvet Luokka:Kraatterit
Tajo

Tajo (, , ) on Iberian niemimaan pisin joki. Sen pituus on 1 038 kilometriä, josta 716 kilometriä on Espanjassa, 47 kilometriä Espanjan ja Portugalin välisellä rajalla ja loput 275 kilometriä Portugalissa. Tajon alkulähde on 1 600 metrin korkeudessa Albarracínin vuoristossa Teruelin maakunnassa Aragoniassa, ja se laskee Atlanttiin Lissabonin kohdalla. Lähellä jokisuuta joen ylittää 12,3 kilometriä pitkä Vasco da Gama -silta, joka on Euroopan toiseksi suurin Krimin-sillan jälkeen. Suurimmat joenrantakaupungit ovat Aranjuez, Toledo, Talavera de la Reina ja Alcántara Espanjassa sekä Santarém ja Lissabon Portugalissa. == Lähteet == ==Aiheesta muualla== Luokka:Espanjan joet Luokka:Portugalin joet * Luokka:Espanjan ja Portugalin raja Luokka:Seulonnan keskeiset artikkelit Luokka:Rajajoet